La Mostra de cinema negre Novembre Negre de Sagunt arriba a la seua XV edició
22 d’octubre 2024

La Mostra de Gènere Negre a Sagunt Novembre Negre complix la seua XV edició amb un ampli conjunt de propostes al voltant d'este gènere organitzades per la regidoria de Joventut i Infància en col·laboració amb el departament de Cultura de l'Ajuntament de Sagunt.

Dins d'este ventall d'activitats cal destacar el XII Concurs de Curtmetratges Internacionals Novembre Negre, el II Certamen de Microrelat Negre & Jove i el VIII Concurs de Relat Ràpid i Negre.

En relació a la projecció de pel·lícules de cinema negre, en esta XV edició de Novembre Negre s'han seleccionat els següents deu llargmetratges: _Bidasoa_ (8 de novembre, 19 hores, Casal Jove Port), _Todos los nombres de Dios_ (9 de novembre, 19 hores, Casal Jove Port), _Una noche con Adela_ (10 de novembre, 19 hores, Casal Jove Sagunt), _Últimas voluntades_ (15 de novembre, 19 hores, Casal Jove Port), _Anatomia de una caída_ (16 de novembre, 19 hores, Casal Jove Port), _Ruta salvaje_ (17 de novembre, 19 hores, Casal Jove Sagunt), _Cara de ángel_ (18 de novembre, 18:30 hores, Casa de Cultura), _Blanquita_ (29 de novembre, 19 hores, Casal Jove Port), _Robot dreams_ (23 de novembre, 11:30 hores, Casal Jove Port) i _Medusa deluxe_ (30 de novembre, 19 hores, Casal Jove Port).

A més de la projecció de pel·lícules i els diferents concursos de curtmetratges i escriptura, Novembre Negre també organitza dos exposicions en col·laboració amb el Festival del Còmic de la Comunitat Valenciana _Splash_. Les dos estaran obertes al públic en el Casal Jove del Port de Sagunt des del dimecres 20 de novembre al dimarts 31 de desembre entre les 9 i les 21 hores.

En primer lloc, la sala principal albergarà _Còmic en estat pur_, una mostra d'il·lustracions i planxes de l'artista Nadia Hafid, autora del cartell de la passada edició del Splash.

En segon lloc, a la sala d'exposicions s'instal·larà una col·lecció de planxes, portades, il·lustracions i cartells de Raquel Gu, guanyadora del Premi Humor Gràfic de la passada edició del _Splash_. _Il·lustració i humor gràfic_ és el títol d'esta exposició sobre el treball artístic d'esta reconeguda il·lustradora

En la programació de la XV edició de Novembre Negre també existix un lloc per al teatre. El divendres 22 de novembre a les 20:30 hores a la Casa Municipal de Cultura la companyia Olympia Metropolitana escenifica _La dona de negre_. Rebeca Valls és la directora d'esta obra de teatre interpretada per Jordi Ballester i Diego Braguinsky en la qual es conta la història d'un advocat que lloga un teatre i contracta un actor professional perquè l'ajude a contar un succés fantasmagòric i tràgic. Les entrades tenen un preu de 9 euros i poden adquirir-se en taquilla o a través del següent enllaç: 

[https://www.agendasagunto.com/espectaculo/6/la-dona-de-negre.html](https://www.agendasagunto.com/espectaculo/6/la-dona-de-negre.html)

Tal com s'ha fet en les restants edicions, _Novembre Negre_ organitza el sopar anual de Carvalho el 29 de novembre a les 21:45 hores en homenatge a Manuel Vázquez Montalbán i el personatge del detectiu Carvalho. El restaurant La Costanera del Port de Sagunt oferix un menú complet basat en les receptes que apareixen en les pàgines de les novel·les sobre este famós detectiu. Les persones que estiguen interessades a assistir a esta cita gastronòmica poden reservar la seua plaça cridant al restaurant a partir del 7 de novembre.

En l’organització de la present edició de la Mostra de Gènere Negre a Sagunt Novembre Negre ha col·laborat l'Institut de la cinematografia i de les Arts Audiovisuals del Ministeri de Cultura (ICAA); així com les següents empreses i associacions: Philip & Sam, Onda Cero, Clic for festivals, Àgora Port Cultural, Nautilus, Levante-EMV, Pausa Zulú, Marian Creación Literària i València Escriu.

Les persones interessades a ampliar la informació sobre qualsevol aspecte de la programació de Novembre Negre poden consultar la següent pàgina web: [https://www.novembrenegre.es/](https://www.novembrenegre.es/)

![](/media/0yqas3q1/cartel-nn24_c.jpg?width=351&height=496&mode=max)

*   [](http://www.facebook.com/sharer.php?u=https://aytosagunto.es/va/actualitat/la-mostra-de-cinema-negre-novembre-negre-de-sagunt-arriba-a-la-seua-xv-edicio/ "Facebook")
*   [](http://twitter.com/share?url=https://aytosagunto.es/va/actualitat/la-mostra-de-cinema-negre-novembre-negre-de-sagunt-arriba-a-la-seua-xv-edicio/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-mostra-de-cinema-negre-novembre-negre-de-sagunt-arriba-a-la-seua-xv-edicio/ "Linked In")
*   [](mailto:?body=https://aytosagunto.es/va/actualitat/la-mostra-de-cinema-negre-novembre-negre-de-sagunt-arriba-a-la-seua-xv-edicio/)